Дуднік

Ду́днік (Angélica) — род кветкавых раслін з сямейства Парасонавыя (Umbelliferae). Батанічнае апісанне Двугадовыя або шматгадовыя травяністыя расліны, якія маюць стрыжнёвыя карані. Сцябло дудчатае, 30—90 см даўжынёй. Кветкі дробныя белыя, зелянява-жоўтыя або ружаватыя, сабраны ў складаныя парасоны. Пялёсткі ланцэтападобныя або эліптычныя. Плод пляскаты са спінкі, з 10 крылападобнымі краявымі рэбрамі, шырокакрылы віслаплоднік. Распаўсюджанне і экалогія Радзімай расліны лічаць поўнач Еўразіі. Прадстаўнікі роду растуць у Паўночным паўшар’і і Новай Зеландыі. Расліны аддаюць перавагу лугам, рэдкалессям, палянам і ўзлескам. Выкарыстанне У каранях многіх відаў змяшчаюцца кумарын і дубільныя рэчывы. Некаторыя віды выкарыстоўваюцца як лекавыя расліны, а таксама ў кандытарскай і лікёра-гарэлачнай прамысловасці. Віды Паводле сайта The Plant List на 2013 год, род больш 115 відаў. Некаторыя з іх: Род Дзягіль (Archangelica), які раней вылучаўся, у цяперашні час уключаны ў род Дуднік. Віды роду Archangelica і адпавдныя ім віды роду Angelica: Archangelica atropurpurea (L.) Hoffm. = Angelica atropurpurea L. Archangelica decurrens Ledeb. = Angelica decurrens (Ledeb.) B.Fedtsch. Archangelica gmelinii DC. = Angelica gmelinii (DC.) Pimenov Archangelica keiskei Miq. = Angelica keiskei (Miq.) Koidz. Archangelica officinalis (Moench) Hoffm. = Angelica archangelica L. — Дзягіль лекавы Archangelica songarica (Regel & Schmalh.) Lipsky ex Paulsen = Angelica brevicaulis (Rupr.) B.Fedtsch. Зноскі Літаратура Пашына Г. В., Сімановіч Л. Г. Дуднік // Энцыклапедыя прыроды Беларусі. У 5-і т. Т. 2. Гатня — Катынь / Рэдкал. І. П. Шамякін (гал. рэд.) і інш. — Мн.: БелСЭ імя Петруся Броўкі, 1983. — 522 с. — 10 000 экз. — С. 264. Спасылкі Дудник — род Angelica: інфармацыя пра таксон у праекце «Плантариум» (вызначальнік раслін і ілюстраваны атлас відаў). (руск.)